钦定古今图书集成/理学汇编/经籍典/第037卷 > 《读书箴》邹守益
## 钦定古今图书集成/理学汇编/经籍典/第037卷 > 《读书箴》邹守益

于赫上帝，授中于民。民胥受之，罔或不纯。巍巍圣神，
赞天弼治。皎然《六经》，重明以丽。大宗之统，洙泗婵嫣。
龈龈仁义，莫续其传。或醇而蔽，或奇而诡。或高而越，
或博而浮。有勃闽洛，砥我中流。播获稻粱，飧而餴之。
诏使来者咸饔。飧之楚楚，学者不藩。有徒两髦，习之
白首纷如。有迷相道，冥趋以远。如失大侯，贯革溪羡。
有撷其华，顾斥厥实。如豢鹦鹉，巧言孔疾。有范首路，
末节异辙。如軷刍狗，驱车以灭。膴膴周道，孰其蘙之庞庞四牡，孰其絷之。闻诸父师，敬以为辔。左骖穷理，
右轴集义。勿控以舍，勿骤以踬。隐居淑身，大行淑世。
对越天明，雍容圣制。泰山巀嶪，庶驰以至。服马萧萧，
和鸾哕哕。嗟我良朋，自求其是。是用作《箴》，以相合志。